
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 236 


ΠΕΡΙΕΧΟΜΕΝΑ 


ΚΑΝΟΝΙΣΜΟΙ 

173. Λειτουργία, Διοικήσεως και Διαχειρίσεως του 

Ιερού Προσκυνηματικού Ναού Αγίου Στεφάνου 
Τρικάλων της Ιεράς Μητροπόλεως Τρίκκης και 
Σταγών. 1 

174. Σύσταση, Λειτουργίας, Διοικήσεως και Διαχειρί¬ 

σεως του Ιερού Προσκυνηματικού Ναού «ΑΓΙΩΝ 
ΑΝΑΡΓΥΡΩΝ ΚΟΖΑΝΗΣ» της Ιεράς Μητροπόλε¬ 
ως Σερβίων και Κοζάνης». 2 

175. Σύσταση και λειτουργία του Εκκλησιαστικού 

Μουσείου Βυζαντινής Τέχνης και Πολιτισμού 
της Ιεράς Μητροπόλεως Σερβίων και Κοζάνης 
«Ο Αγιος Συμεών ο Νέος Θεολόγος. 3 


Κ ΑΝΟΝΙΣΜΟ Ι 

(ΐ) 

ΚΑΝΟΝΙΣΜΟΣ ΥΠ’ ΑΡΙΘΜ. 173/2006. 
Λειτουργία, Διοικήσεως και Διαχειρίσεως του Ιερού 
Προσκυνηματικού Ναού Αγίου Στεφάνου Τρικάλων 
της Ιεράς Μητροπόλεως Τρίκκης και Σταγών. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 1, παραγρ. 4, 4 εδάφ. ζ 
και 59, του Νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Την υπ’ αριθμ. 1236/28.12.2005 Πρότασιν του Σεβασμι- 
ωτάτου Μητροπολίτου Τρίκκης και Σταγών Αλεξίου. 

3. Την από 28.6.2006 Γνωμάτευσιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος. 

4. Την από 7.9.2006 απόφασιν της Διαρκούς Ιεράς 
Συνόδου. 

5. Την από 13.10.2006 απόφασιν αυτής, ψηφίζει: 

Τον υπ’ αριθμ. 173/2006 κανονισμόν έχοντα ούτω: 


1 Νοεμβρίου 2006 

ΚΑΝΟΝΙΣΜΟΣ ΥΠ’ ΑΡΙΘΜ. 173/2006 

«ΠΕΡΙ ΛΕΙΤΟΥΡΓΙΑΣ, ΔΙΟΙΚΗΣΕΩΣ ΚΑΙ ΔΙΑΧΕΙΡΙΣΕΩΣ 
ΤΟΥ ΙΕΡΟΥ ΠΡΟΣΚΥΝΗΜΑΤΙΚΟΥ ΝΑΟΥ 
ΑΓΙΟΥ ΣΤΕΦΑΝΟΥ ΤΡΙΚΑΛΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΤΡΙΚΚΗΣ ΚΑΙ ΣΤΑΓΩΝ». 

Αρθρον 1 

Ο Ιερός Ναός του Αγίου Στεφάνου της πόλεως Τρι¬ 
κάλων της Ιεράς Μητροπόλεως Τρίκκης και Σταγών, 
ανέκαθεν θεωρούμενος ως Ιερόν Προσκύνημα, αποτελεί 
ίδιον Νομικόν Πρόσωπον, ήτοι Νομικόν Πρόσωπον Ιδιωτι¬ 
κού Δικαίου, συμφώνως προς τας διατάξεις των άρθρων 
1 παρ. 4 και 59 του Νόμου 590/1977 και υπό την επωνυ¬ 
μίαν «Ιερόν Προσκύνημα Αγίου Στεφάνου Τρικάλων». 

Αρθρον 2 

Το προσκύνημα έχει ιδίαν κυκλοτερή σφραγίδαν έχου- 
σαν: «ΙΕΡΑ ΜΗΤΡΟΠΟΛΙΣ ΤΡΙΚΚΗΣ ΚΑΙ ΣΤΑΓΩΝ - ΙΕΡΟΝ 
ΠΡΟΣΚΥΝΗΜΑ ΑΓΙΟΥ ΣΤΕΦΑΝΟΥ ΤΡΙΚΑΛΩΝ» και εις το 
μέσον φέρει την Εικόνα του Αγίου Ενδόξου Πρωτομάρ- 
τυρος και Αρχιδιακόνου Στεφάνου. 

Αρθρον 3 

Σκοπός του Προσκυνήματος είναι η συμπαράστα- 
σις εις τα ευαγή Ιδρύματα της Ιεράς Μητροπόλεως 
και γενικώτερον η συμβολή εις την καλλιέργειαν του 
πνευματικού επιπέδου των Χριστιανών της Ιεράς Μη¬ 
τροπόλεως. 

Αρθρον 4 

Το Προσκύνημα τελεί υπό την άμεσον εποπτείαν και 
τον έλεγχον της Ιεράς Μητροπόλεως Τρίκκης και Στα¬ 
γών και διοικείται υπό πενταμελούς Διοικητικής και Δια¬ 
χειριστικής Επιτροπής (Δ.Δ.Ε.), συγκροτούμενης υπό του 
εκάστοτε Μητροπολίτου Τρίκκης και Σταγών ως Προέ¬ 
δρου, εκ δυο Κληρικών και δύο λαϊκών μελών κατοίκων 
της Πόλεως των Τρικάλων, μετά των αναπληρωτών των. 
Τα μέλη διορίζονται διά πράξεως του Μητροπολίτου 
Τρίκκης και Σταγών, διά θητείαν τριών ετών, η οποία 
είναι δυνατόν να ανανεωθή. 

Άρθρο 5 

Τα μέλη της Διοικητικής και Διαχειριστικής Επιτροπής, 
προσφέρουν τας υπηρεσίας των αμισθί και έχουν τας 
εξής αρμοδιότητας: 

α) Διοικούν και διαχειρίζονται την εν γένει περιουσίαν 
του Προσκυνήματος. 

β) Φροντίζουν διά την εύρυθμον λειτουργίαν του Προ¬ 
σκυνήματος. 

γ) Καταρτίζουν τον προϋπολογισμόν και απολογισμόν 
του Προσκυνήματος, οι οποίοι εγκρίνονται υπό του Μη- 
τροπολιτικού Συμβουλίου. 

δ) Αποφασίζουν διά την πρόσληψιν του αναγκαιούντος 
υπηρεσιακού προσωπικού. 

ε) Φροντίζουν διά την αξιοποίησιν της κινητής και 
ακινήτου περιουσίας. 

στ) Αποφασίζουν επί παντός ετέρου θέματος, το οποί¬ 
ον δεν προβλέπεται εις τον παρόντα Κανονισμόν. 

Άρθρον 6 

Ο Πρόεδρος της Διοικητικής και Διαχειριστικής Επι¬ 
τροπής ή εις περίπτωσιν απουσίας ή κωλύμματος τού¬ 
του, ο νόμιμος αναπληρωτής του, εκπροσωπεί νομίμως 
το Προσκύνημα εις πάσαν σχέσιν μετά παντός φυσικού 
ή νομικού προσώπου, ως και ενώπιον πόσης Αρχής και 
των Δικαστηρίων παντός βαθμού. 

Υπογράφει όλας τας Πράξεις, αι οποίαι αφορούν εις 
το προσωπικόν, τα χρηματικά εντάλματα και τας πόσης 
φύσεως συμβάσεις, ως και πάν έγγραφον. 

Αρθρον 7 

Πόροι του Προσκυνήματος είναι: 

α) Αι εκ κηρού εισπράξεις. 

β) Αι εκ δίσκων και κυτίων εισπράξεις. 

γ) Δωρεαί, κληρονομίαι και κληροδοσίαι. 

δ) αι πρόσοδοι εκ της κινητής και ακινήτου περιου¬ 
σίας, 

ε) αι τυχόν επιχορηγήσεις εξ οιουδήποτε φορέως. 

Άρθρον 8 

1. Τα έσοδα του Ιερού Προσκυνήματος, μετά την 
αφαίρεσιν των εξόδων λειτουργίας και συντηρήσεως 
του κτιρίου του Ιερού Ναού Αγίου Στεφάνου, ήτοι, την 
αντιμισθίαν ή «Ευλογίαν» του εκάστοτε Εφημερίου, δι- 
οριζομένου κατόπιν αποφάσεως του Μητροπολίτου και 
αναλόγως προς το ύψος των εσόδων του Προσκυνήμα¬ 
τος, διατίθενται δια φιλανθρωπικούς σκοπούς διά του 
Γενικού Φιλόπτωχου Ταμείου της Ιερός Μητροπόλεως 
Τρίκκης και Σταγών, εις το οποίον και περιέρχονται τα 
έσοδα του Ιερού Προσκυνήματος τούτου. 

2. Εκ των ακαθαρίστων εσόδων του Ιερού Προσκυνή¬ 
ματος ποσοστόν πέντε επί τοις εκατό (5%) κατατίθεται 
υπέρ του Συνοδικού Μεγάρου. 

Άρθρον 9 

Τα λογιστικά και Ταμειακά βιβλία του Προσκυνήματος, 
ως και τα βιβλία πρακτικών, αριθμούνται κατά φύλλον 
και θεωρούνται εις το τέλος και προ της χρήσεως αυ¬ 
τών υπό του Μητροπολίτου Τρίκκης και Σταγών. 

Τα τηρούμενα βιβλία είναι: 

1. Βιβλίον Πρωτοκόλλου. 

2. Βιβλίον αποφάσεων της Διοικητικής και Διαχειρι¬ 
στικής Επιτροπής. 

3. Βιβλίον Εσόδων και Εξόδων. 

4. Στέλεχος διπλότυπων αποδείξεων εισπράξεων. 

5. Στέλεχος διπλότυπων ενταλμάτων πληρωμής. Εις 


έκαστον ένταλμα πληρωμής προσαρτάται αποδεικτικόν 
και παραστατικόν στοιχείον της πληρωμής. 

6. Βιβλίον κινητών και ακινήτων περιουσιακών στοι¬ 
χείων του Ιερού Προσκυνήματος. 

Αρθρον 10 

1. Κατάργησις του Προσκυνήματος, ή τροποποίησις 
του παρόντος Κανονισμού γίνεται δί αποφάσεως της 
Ιερός Συνόδου της Ιεραρχίας κατόπιν ομοφώνου αποφά¬ 
σεως της Δ.Δ.Ε., εγκρινομένης υπό του Μητροπολιτικού 
Συμβουλίου και της Διαρκούς Ιερός Συνόδου, δημοσιευ- 
ομένης διά της Εφημερίδος της Κυβερνήσεως και του 
περιοδικού «ΕΚΚΛΗΣΙΑ». 

2. Εις περίπτωσιν καταργήσεως, όλη η κινητή και ακί¬ 
νητος περιουσία του Ιερού Προσκυνήματος μετ’ εξώφλη- 
σιν των εν γένει υποχρεώσεων τούτου, περιέρχεται εις 
το Νομικόν Πρόσωπον της Ιερός Μητροπόλεως Τρίκκης 
και Σταγών. 

Άρθρον 11 

Η ισχύς του παρόντος άρχεται από της δημοσιεύσεώς 
του εις την Εφημερίδα της Κυβερνήσεως και το περι¬ 
οδικόν «ΕΚΚΛΗΣΙΑ». 

Αρθρον 12 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Τρίκκης και Σταγών, 
το ύψος της οποίας δεν δύναται να προσδιορισθή. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 13 Οκτωβρίου 2006 
Ο Πρόεδρος 

| Ο Αθηνών ΧΡΙΣΤΟΔΟΥΛΟΣ 

Ακριβές αντίγραφον 
Ο Αρχιγραμματεύς 
Ο Κορίνθου ΔΙΟΝΥΣΙΟΣ 

-♦- 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 174/2006 
Σύσταση, Λειτουργίας, Διοικήσεως και Διαχειρίσεως 
του Ιερού Προσκυνηματικού Ναού «ΑΓΙΩΝ ΑΝΑΡΓΥ¬ 
ΡΩΝ ΚΟΖΑΝΗΣ» της Ιεράς Μητροπόλεως Σερβίων 
και Κοζάνης». 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 1, παραγρ. 4, 4 εδάφ. ε’ 
και 59, του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Την υπ’ αριθμ. 3/1.11.2004 Πράξιν και την υπ’ αριθμ. 
869/18.11.2004 Πρότασιν του Σεβασμιωτάτου Μητροπο¬ 
λίτου Σερβίων και Κοζάνης Παύλου. 

3. Τ ην από 4.9.2006 Γ νωμάτευσιν του Νομικού Γ ραφείου 
της Νομικής Υπηρεσίας της Εκκλησίας της Ελλάδος. 

4. Την από 6.10.2006 απόφασιν της Διαρκούς Ιεράς 
Συνόδου. 

5. Την από 13.10.2006 απόφασιν αυτής, ψηφίζει: 

Τον υπ’ αριθμ. 174/2006 κανονισμόν, έχοντα ως εξής: 

ΚΑΝΟΝΙΣΜΟΣ ΥΠ’ ΑΡΙΘΜ. 174/2006 
«ΠΕΡΙ ΣΥΣΤΑΣΕΩΣ, ΛΕΙΤΟΥΡΓΙΑΣ, 
ΔΙΟΙΚΗΣΕΩΣ ΚΑΙ ΔΙΑΧΕΙΡΙΣΕΩΣ 
ΤΟΥ ΙΕΡΟΥ ΠΡΟΣΚΥΝΗΜΑΤΙΚΟΥ ΝΑΟΥ 
«ΑΓΙΩΝ ΑΝΑΡΓΥΡΩΝ ΚΟΖΑΝΗΣ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΒΙΩΝ ΚΑΙ ΚΟΖΑΝΗΣ ». 

Άρθρον1 

Ο Ιερός Ναός «ΑΓΙΩΝ ΑΝΑΡΓΥΡΩΝ» Κοζάνης περιβε- 
βλημένος με την αγάπη και την ευσέβεια των κατοί¬ 
κων της πόλεως Κοζάνης, έχει καταστεί Ιερός χώρος 
τελέσεως Ιερών Ακολουθιών και αγιαστικών πράξεων 
της Ανατολικής Ορθοδόξου Εκκλησίας μας, αναδεικνυ- 
όμενος καθ’ ημέραν εις προσκυνηματικόν τόπον απο¬ 
τελεί μετά των παραρτημάτων αυτού Προσκυνη-ματικό 
Κέντρο με την επωνυμία: «ΙΕΡΟ ΠΡΟΣΚΥΝΗΜΑ ΑΓΙΩΝ 
ΑΝΑΡΓΥΡΩΝ ΚΟΖΑΝΗΣ ΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡ¬ 
ΒΙΩΝ ΚΑΙ ΚΟΖΑΝΗΣ». 

Άρθρον 2 

Το Ιερόν Προσκύνημα έχει ιδίαν κυκλικήν σφραγίδαν 
φέρουσαν γύρωθεν τας λέξεις : «ΙΕΡΑ ΜΗΤΡΟΠΟΛΙΣ 
ΣΕΡΒΙΩΝ ΚΑΙ ΚΟΖΑΝΗΣ - ΙΕΡΟΝ ΠΡΟΣΚΥΝΗΜΑ ΑΓΙΩΝ 
ΑΝΑΡΓΥΡΩΝ ΚΟΖΑΝΗΣ» και εις το μέσον φέρει την 
Εικόνα των Αγίων Αναργύρων. 

Άρθρον 3 

Σκοπός του Ιερού Προσκυνήματος είναι: 

α) Η συντήρησις - επισκευή του Ιερού Προσκυνήμα¬ 
τος, και 

β) Η προαγωγή και η ενίσχυσις του πνευματικού, φι¬ 
λανθρωπικού και ιεραποστολικού έργου της Ιερός Μη- 
τροπόλεως Σερβίων και Κοζάνης. 

Άρθρον 4 

1. Πόροι του ιερού προσκυνήματος είναι: 

α) Αι εισπράξεις εκ κηρίου, δίσκων, κυτίων, ιεροτελε¬ 
στιών, εισφορών και αφιερωμάτων. 

β) Δωρεαί, προσφοραί, κληρονομίαι, κληροδοσίαι 
και λοιπαί πόσης φύσεως αφιερώσεις και εισφοραί πι¬ 
στών. 

γ) Αι πρόσοδοι εκ της κινητής και ακινήτου περιου¬ 
σίας του και αι τυχόν επιχορηγήσεις εξ οιουδήποτε 
φορέως. 

2. Αι εισπράξεις των πόρων του Ιερού Ναού ενεργού- 
νται δια διπλοτύπων αποδείξεων τεθεωρημένων υπό 
της Ιερός Μητροπόλεως και αι πληρωμαί δί ειδικών 
ενταλμάτων εις τα οποία επισυνάπτονται όλα τα δι- 
καιολογητικά. 

3. Η διαχείρισις γίνεται συμφώνως προς τας διατάξεις, 
αι οποίαι ισχύουν δια τους Ενοριακούς Ναούς. 

Άρθρον 5 

1. Το Ιερόν Προσκύνημα τελεί υπό την άμεσον εποπτεί- 
αν και τον έλεγχον της Ιερός Μητροπόλεως Σερβίων και 
Κοζάνης και διοικείται υπό πενταμελούς Διοικητικής και 
Διαχειριστικής Επιτροπής (Δ.Δ.Ε.), αποτελούμενης: 

α) Εκ του εκάστοτε Μητροπολίτου Σερβίων και Κο¬ 
ζάνης, ως Προέδρου, αναπληρωμένου υπό του νομίμου 
αναπληρωτού αυτού. 

β) Εξ ενός Κληρικού οριζομένου υπό του Μητροπο¬ 
λίτου. 

γ) Εκ τριών λαϊκών επιλεγομένων υπό του Προέδρου 
επί τριετεί θητεία δυναμένη να ανανεούται. Και τα πέ¬ 
ντε (5) μέλη της ως άνω Διοικητικής και Διαχειριστικής 


Επιτροπής επιλέγονται και διορίζονται δια πράξεως υπό 
του εκάστοτε οικείου Μητροπολίτου. 

2. Η Δ.Ε.Ε. κατά την πρώτην αυτής συνεδρίαν, συγκα- 
λουμένη εις σώμα, εκλέγει εκ των μελών αυτής τον 
Γραμματέα και τον Ταμίαν. Η Δ.Δ.Ε. συνεδριάζει συγκα- 
λουμένη υπό του Προέδρου κατά την κρίσιν αυτού και 
κατάτας εκάστοτε ανάγκας. Το αξίωμα των μελών της 
Δ.Δ.Ε. είναι τιμητικόν και άμισθον. 

3. Η Δ.Δ.Ε. ευρίσκεται εν απαρτία παρισταμένων απα- 
ραιτήτως του Προέδρου ή του Αναπληρωτού αυτού καί 
δύο (2) τουλάχιστον εκ των μελών της. Αι αποφάσεις 
λαμβάνονται κατά πλειοψηφίαν των παρόντων, υπερι- 
σχυούσης εν ισοψηφία της ψήφου του Προέδρου. 

4. Αι αποφάσεις της Δ.Δ.Ε. επί σοβαρών θεμάτων, 
ως εκποιήσεως ακινήτων, τιμαλφών, τροποποιήσεως 
σκοπών, αποδοχής ή αποποιήσεως δωρεών -κληρονο¬ 
μιών ή κληροδοσιών, υποβάλλονται προς έγκρισιν εις 
το οικείον Μητροπολιτικόν Συμβούλιον. 

Αρθρον 6 

1. Η Διαχειριστική Επιτροπή τηρεί και εποπτεύει δια 
του Ταμείου και του Γραμματέως τα ως κάτωθι βι¬ 
βλία: 

α. Βιβλίον Πρωτοκόλλου. 

β. Βιβλίον Πρακτικών της Διοικητικής και Διαχειριστι¬ 
κής Επιτροπής. 

γ. Βιβλίον Ταμείου. 

δ. Στέλεχος διπλοτύπων αποδείξεων -γραμματίων 
εισπράξεων. 

ε. Στέλεχος διπλοτύπων - γραμματίων ενταλμάτων 
πληρωμής. Εις έκαστον ένταλμα πληρωμής προσαρ- 
τάται αποδεικτικόν και παραστατικόν στοιχείον της 
πληρωμής. 

στ. Βιβλίον τιμαλφών και λοιπών κινητών περιουσιακών 
στοιχείων 

ζ. Βιβλίον Κτηματολογίου, στο οποίο καταγράφονται 
τα ακίνητα περιουσιακά στοιχεία, που έχουν διατεθεί 
σε χρήση του Ιερού Προσκυνήματος, ως ορίζεται δια 
του υπ’ αριθμ. 8/1979 Κανονισμού της Ιεράς Συνόδου της 
Εκκλησίας της Ελλάδος. 

η. Βιβλία των τελουμένων εν τω Ναώ Ιερών Μυστη¬ 
ρίων. 

Τα λογιστικά και Ταμειακά βιβλία του ιερού Προ¬ 
σκυνήματος, ως και τα βιβλία πρακτικών, αριθμούνται 
κατά φύλλον και θεωρούνται εις το τέλος και προ της 
χρήσεως αυτών υπό του Μητροπολίτου Σερβίων και 
Κοζάνης. 

2. Διοικεί και Διαχειρίζεται την εν γένει περιουσία 
του Ιδρύματος. 

3. Συντάσσει τον Προϋπολογισμόν και τον Απολογι¬ 
σμόν, οι οποίοι εγκρίνονται υπό του Μητροπολιτικού 
Συμβουλίου. 

4. Μεριμνά δια την εύρυθμον λειτουργίαν του Ιερού 
Προσκυνήματος. 

5. Αποφασίζει διά την πρόσληψιν και την αντιμισθίαν 
του αναγκαιούντος λαϊκού υπηρεσιακού προσωπικού. 

6. Φροντίζει δια την αξ,ιοποίησιν της κινητής και ακι¬ 
νήτου περιουσίας του Ιερού Προσκυνήματος. 

7. Εισηγείται εις το οικείον Μητροπολιτικόν Συμβού¬ 
λιον την αποδοχήν ή αποποίησιν δωρεών, κληρονομιών 
ή κληροδοσιών, ενεργούμενων υπό του Προέδρου της 
Διοικητικής Επιτροπής μετά από απόφαση αυτής. 

8. Αποφασίζει επί παντός ετέρου θέματος, το οποίον 
δεν προβλέπεται εις τον παρόντα Κανονισμόν. 

9. Μεριμνά δια την επακριβή τήρησιν και εφαρμογήν 
του παρόντος Κανονισμού. 

Άρθρον 7 

1. Το Νομικόν πρόσωπον του Ιερού Προσκυνήματος 
εκπροσωπείται ενώπιον πόσης διοικητικής ή δικαστικής 
αρχής υπό του Προέδρου της Διοικητικής και Διαχειρι¬ 
στικής Επιτροπής ή εις περίπτωσιν απουσίας ή κωλύμ- 
ματος τούτου, υπό του νομίμου αναπληρωτού του, ή 
υπό μέλους της Δ.Δ.Ε. Ώς προς δε την δόσιν του όρκου 
υφ’ ενός των λαϊκών μελών της Επιτροπής, οριζομένου 
ειδικώς υπ’ αυτής δια πράξεως της Δ.Δ.Ε. 

2. Ο Πρόεδρος υπογράφει όλας τας Πράξεις, αι οποίαι 
αφορούν εις το προσωπικόν, τα χρηματικά εντάλματα, 
τας πόσης φύσεως συμβάσεις, ως και πάντα τα έγγρα¬ 
φα του Ιερού Προσκυνήματος. 

Άρθρον 8 

Τα έσοδα του Ιερού Προσκυνήματος διατίθενται: 

α) Διά την συντήρησιν, τον εξωραϊσμόν και την επι¬ 
σκευήν του Ιερού Προσκυνήματος και των παραρτη¬ 
μάτων του. 

β) Διά την μισθοδοσίαν του αναγκαιούντος προσω¬ 
πικού του Ιερού Προσκυνήματος ήτοι: των Ιεροψαλτών, 
των Νεωκόρων και του λοιπού βοηθητικού προσωπικού 
αυτού. 

γ) Διά την καταβολήν των νομίμων υποχρεώσεων 
αυτού. 

δ) Διά την ενίσχυσιν του ιεραποστολικού, φιλανθρω¬ 
πικού και κοινωνικού έργου της Ιεράς Μητροπόλεως 
Σερβίων και Κοζάνης. 

ε) Διά την οικονομικήν ενίσχυσιν και συντήρησιν, απο- 
περάτωσιν, ευτρεπισμόν και ανακαίνισιν Ιερών Ναών της 
Ιεράς Μητροπόλεως Σερβίων και Κοζάνης. 

Στ) Διά το Συνοδικόν Μέγαρον ποσοστόν πέντε επί 
τοις εκατό (5%) επί των ακαθαρίστων εσόδων αυτού. 

Άρθρον 9 

Δια τη λειτουργίαν του Ιερού Προσκυνήματος συνι- 
στώνται αι κάτωθι θέσεις: 

α) Μία θέσις Εφημερίου, διοριζομένου κατά την δι¬ 
αδικασίαν του Νόμου. Κατά την κρίσιν του Προέδρου 
και τας ανάγκας του Ιερού Προσκυνήματος δύναται να 
αποσπασθεί ως Εφημέριος του ως άνω Προσκυνήματος 
Κληρικός εκ των υπηρετούντων παρά τη Ιερά Μητρο- 
πόλει Σερβίων και Κοζάνης διά Πράξεως του Σεβασμι- 
ωτάτου Μητροπολίτου. 

β) Δύο θέσεις Ιεροψαλτών και μία θέσις νεωκόρου. 

Άρθρον 10 

Εις περίπτωσιν διαλύσεως του Ιερού Προσκυνήματος, 
άπασα η κινητή και ακίνητος περιουσία του, μετ’ εξό- 
φλησιν των εν γένει υποχρεώσεων τούτου, περιέρχε¬ 
ται εις το Νομικόν Πρόσωπον της Ιεράς Μητροπόλεως 
Σερβίων και Κοζάνης. 

Άρθρον 11 

Κατάργησις του Ιερού Προσκυνήματος ή τροποποί- 
ησις του παρόντος Κανονισμού γίνεται δϊ αποφάσεως 
της Ιεράς Συνόδου της Ιεραρχίας κατόπιν ομοφώνου 
αποφάσεως της Δ.Δ.Ε., εγκρινομένης υπό του Μητρο- 
πολιτικού Συμβουλίου και της Διαρκούς Ιεράς Συνόδου, 
δημοσιευομένης δια της Εφημερίδος της Κυβερνήσεως 
και του περιοδικού «ΕΚΚΔΗΣΙΑ». 


Άρθρον 12 

Ζητήματα τα οποία δεν προβλέπονται υπό του παρό¬ 
ντος κανονισμού ρυθμίζονται δϊ αποφάσεων της Δ.Δ. 
Επιτροπής. 

Άρθρον13 

Η ισχύς του παρόντος Κανονισμού άρχεται από της 
δημοσιεύσεως του εις την Εφημερίδα της Κυβερνήσεως 
και το επίσημον Δελτίον της Εκκλησίας της Ελλάδος 
«ΕΚΚΛΗΣΙΑ». 

Άρθρον 14 

Από τας διατάξεις του Κανονισμού τούτου προκαλείται 
δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Σερβίων και Κοζάνης, 
το ύψος της οποίας δεν δύναται να προσδιορισθεί. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 13 Οκτωβρίου 2006 
Ο Πρόεδρος 

1· Ο Αθηνών ΧΡΙΣΤΟΔΟΥΛΟΣ 

Ακριβές αντίγραφον 
Ο Αρχιγραμματεύς 
Ο Κορίνθου ΔΙΟΝΥΣΙΟΣ 

-♦- 

(3) 

ΚΑΝΟΝΙΣΜΟΣ ΥΠ’ ΑΡΙΘΜ. 175/2006 
Σύσταση και λειτουργία του Εκκλησιαστικού Μουσεί¬ 
ου Βυζαντινής Τέχνης και Πολιτισμού της Ιεράς Μη¬ 
τροπόλεως Σερβίων και Κοζάνης «Ο Άγιος Συμεών 
ο Νέος Θεολόγος». 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις του άρθρου 45 παραγρ. 5 του Νόμου 
590/1977 «Περί Καταστατικού Χάρτου της Εκκλησίας 
της Ελλάδος». 

2. Την υπ’ αριθμ. 818/5.8.2005 Πρότασιν του Σεβασμιω- 
τάτου Μητροπολίτου Σερβίων και Κοζάνης Παύλου. 

3. Την από 14.10.2005 Γνωμοδότησιν του Νομικού 
Γραφείου της Νομικής Υπηρεσίας της Εκκλησίας της 
Ελλάδος. 

4. Την από 4.11.2005 έγκρισιν απόφασιν της Διαρκούς 
Ιεράς Συνόδου. 

5. Την από 13.10.2006 απόφασιν Αυτής, ψηφίζει: 

Τον υπ’ αριθμ. 175/2006 κανονισμόν, έχοντα ως εξής: 


ΚΑΝΟΝΙΣΜΟΣ ΥΠ’ ΑΡΙΘΜ. 175/2006 
«ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΜΟΥΣΕΙΟΥ 
ΒΥΖΑΝΤΙΝΗΣ ΤΕΧΝΗΣ ΚΑΙ ΠΟΛΙΤΙΣΜΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΣΕΡΒΙΩΝ ΚΑΙ ΚΟΖΑΝΗΣ 
«Ο ΑΓΙΟΣ ΣΥΜΕΩΝ Ο ΝΕΟΣ ΘΕΟΛΟΓΟΣ» 

ΚΕΦΑΛΑΙΟΝ Α 
Αρθρο 1 

Σύσταση- Επωνυμία-Έδρα 

Συνιστάται στην Ιερά Μητρόπολη Σερβίων και Κο¬ 
ζάνης ιδιαίτερη υπηρεσία με την διακριτική επωνυμία 

«Εκκλησιαστικό Μουσείο Βυζαντινής Τέχνης και Πολιτι¬ 
σμού Ιερός Μητροπόλεως Σερβίων και Κοζάνης «Ο Άγιος 
Συμεών ο Νέος Θεολόγος»». Το Μουσείο θα λειτουργεί 
ως υπηρεσία του Νομικού Προσώπου της οικείας Ιε¬ 
ρός Μητροπόλεως εξαρτημένη από αυτή, αυτοτελούς 
διαχείρισης και μη κερδοσκοπικού χαρακτήρα και θα 
διέπεται από τις διατάξεις του παρόντος Κανονισμού. 
Έδρα του Μουσείου είναι η πόλη της Κοζάνης, θα στεγά¬ 
ζεται δε και θα λειτουργεί σε ιδιαίτερο οίκημα πλησίον 
του οικείου Επισκοπείου και εντός του αυλείου χώρου 
αυτού, κατασκευασμένου κατάλληλα για τις δραστη¬ 
ριότητες του. 

Άρθρο 2 

Σκοποί και μέσα για την επίτευξη τους. 

1. Σκοποί του Ιδρύματος είναι: 

α) Η σε ενιαίο χώρο συγκέντρωση και διαφύλαξη των 
αποκλειστικής κυριότητος, νομής και κατοχής της Ιερός 
Μητροπόλεως, πόσης φύσεως αντικειμένων Βυζαντι¬ 
νής τέχνης και Πολιτισμού προγενέστερης περιόδου 
(άμφια, εικόνες, ιερά σκεύη κ.λ.π), τα οποία μαρτυρούν 
τον τρόπο ζωής, τέχνης, ηθών, εθίμων και πολιτισμού 
της περιοχής και τα οποία έχουν σήμερα ιστορική και 
πολιτιστική αξία και συνιστούν στοιχείο Εθνικής και Εκ¬ 
κλησιαστικής κληρονομιάς, όπως επίσης και της λαϊκής 
τέχνης και πολιτιστικής μας κληρονομιάς. 

β) Η συγκέντρωση και διαφύλαξη από τους κινδύνους 
φθοράς και απώλειας παρόμοιων ως άνω αντικειμένων, 
τα οποία νόμιμα έχουν δωρηθεί, παραχωρηθεί, αγο- 
ρασθεί ή με οποιονδήποτε άλλο νόμιμο τρόπο έχουν 
περιέλθει στην κυριότητα, νομή και κατοχή της Ιερός 
Μητροπόλεως. 

γ) Η διεκδίκηση και η επαναφορά στην οικεία Ιερά Μη¬ 
τρόπολη ιστορικών της κειμηλίων και αρχείων, βυζαντι¬ 
νών και μεταβυζαντινών, που ευρίσκονται στην κατοχή 
Κρατικών ή άλλων οργανισμών, καθώς και η συντήρηση, 
ένταξη και ανάδειξη τους στο Εκκλησιαστικό Μουσείο 
της Ιερός Μητροπόλεως. 

δ) Η έκθεση, ανάδειξη, παρουσίαση και προβολή των 
ανωτέρω αντικειμένων σε κάθε ενδιαφερόμενο. 

ε) Η συντήρηση και διαφύλαξη των ως άνω αντικει¬ 
μένων κατά τον καταλληλότερο τρόπο, ιδιαίτερα δί 
επιστημονικών μεθόδων και μέσων από εξειδικευμένα 
πρόσωπα. 

ζ) Η οργάνωση εκδηλώσεων, η πραγματοποίηση εκδό¬ 
σεων, όπως και κάθε άλλη δραστηριότητα που σχετίζε¬ 
ται με την λαϊκή, πολιτιστική και πολιτισμική κληρονομιά 
της περιοχής. 

η) Η προβολή τους, καθώς και των πρωτοβουλιών και 
δράσεων του Μουσείου από τον Τύπο, τα ηλεκτρονικά 
Μ.Μ.Ε και το διαδίκτυο. 

θ) Οποιοδήποτε άλλο πρόσφορο μέσο ήθελε αποφα¬ 
σίσει το Διοικητικό Συμβούλιο του Μουσείου. 

ΚΕΦΑΛΑΙΟΝ Β' 

Διοίκηση - Αρμοδιότητες 

Αρθρο 3 

1. Το Μουσείο τελεί υπό την πνευματική και διοικητική 
εποπτεία της Ιερός Μητροπόλεως Σερβίων και Κοζάνης 
και διοικείται από πενταμελές Διοικητικό Συμβούλιο 
(Δ.Σ.), που απαρτίζεται από: 

α) τον εκάστοτε Μητροπολίτη Σερβίων και Κοζάνης 
ως Πρόεδρο, 


β) τον εκάστοτε Πρωτοσύγκελλο ή Γ ενικό Αρχιερατι¬ 
κό Επίτροπο ή άλλο Κληρικό της Ιερός Μητροπόλεως 
Σερβίων και Κοζάνης που ορίζει ο Μητροπολίτης, ως 
Αντιπρόεδρο και ο οποίος σε περίπτωση απουσίας ή 
κωλύματος του Μητροπολίτου αναπληρώνει τούτον και 
προεδρεύει του Διοικητικού Συμβουλίου και 
γ) τρία λαϊκά μέλη (άνδρες ή γυναίκες) που κατοικούν 
στην περιφέρεια της Ιερός Μητροπόλεως. Διακρίνονται 
δε για το ήθος, την πνευματική κατάρτιση και ωριμότητα 
τους, το ενδιαφέρον τους για Θέματα που έχουν σχέση 
με τους σκοπούς του Μουσείου και τη διάθεση τους να 
προσφέρουν τις υπηρεσίες τους στον τομέα αυτό. 

2. Ο Αντιπρόεδρος και τα ως άνω τρία τακτικά μέλη 
του Δ.Σ.(παραγρ. 1γ του παρόντος άρθρου) διορίζονται 
για μια τριετία με Πράξη του Μητροπολίτου Σερβίων και 
Κοζάνης. Το αξίωμα των μελών του Δ.Σ είναι τιμητικό 
και άμισθο, οι δε διορισθέντες δύνανται να επαναδιο- 
ριστούν. 

3. Μέλη του Δ.Σ του Μουσείου που δεν ανταποκρίνο- 
νται στα καθήκοντα τους ή προβαίνουν σε ενέργειες 
που έρχονται σε αντίθεση με τους σκοπούς αυτού, παύ¬ 
ονται και αντικαθίστανται από τον Μητροπολίτη. 

4. Η ιδιότητα του μέλους του Δ.Σ. δεν αποτελεί κώλυ¬ 
μα για τη συμμετοχή του σε άλλο Διοικητικό Συμβούλιο 
ή Επιτροπή ή για την προσφορά άλλης υπηρεσίας στην 
Ιερά Μητρόπολη. 

5. Το Δ.Σ του Μουσείου συγκροτείται σε σώμα κατά 
την πρώτη συνεδρίαση του και εκλέγει τον Γραμματέα 
και τον Ταμία. 

6. Το Δ.Σ ευρίσκεται σε απαρτία όταν παρίσταται 
οπωσδήποτε ο Πρόεδρος ή σε περίπτωση απουσίας ή 
κωλύματος αυτού, ο Αντιπρόεδρος και δύο από τα μέλη 
του. Οι αποφάσεις του Δ.Σ λαμβάνονται κατά πλειο- 
ψηφία των παρόντων μελών. Σε περίπτωση ισοψηφίας 
υπερισχύει η ψήφος του Προέδρου και σε περίπτωση 
απουσίας ή κωλύματος αυτού, του Αντιπροέδρου. 

Αρθρο 4 

Αρμοδιότητες του Προέδρου, του Αντιπροέδρου, του 
Γραμματέα και του Ταμία του Διοικητικού Συμβουλί¬ 
ου. 

1. Ο Πρόεδρος του Διοικητικού Συμβουλίου: 

α. Έχει την ευθύνη όλων των δραστηριοτήτων του 
Μουσείου και συντονίζει τα μέλη του Διοικητικού Συμ¬ 
βουλίου για την υλοποίηση των σκοπών αυτού 
β. Εκπροσωπεί το Ιδρυμα ενώπιον κάθε Διοικητικής, 
Δικαστικής και Εκκλησιαστικής Αρχής και οποιοσδήποτε 
άλλης νόμιμης και αναγνωρισμένης Αρχής και σε όλες 
του τις σχέσεις με άλλα Ιδρύματα, Οργανισμούς, Νομικά 
και φυσικά πρόσωπα. 

γ. Λαμβάνει γνώση όλων των εισερχομένων και εξερ- 
χόμενων εγγράφων του Μουσείου, συνυπογράφει με τον 
Γ ραμματέα την αλληλογραφία αυτού και συνυπογράφει 
με τον Ταμία τα οικονομικής φύσεως έγγραφα. 

δ. Συγκαλεί το Διοικητικό Συμβούλιο σε συνεδριάσεις, 
διευθύνει τις συζητήσεις αυτού και συνυπογράφει με 
τον. Γ ραμματέα τα πρακτικά των συνεδριάσεων. 

ε. Εν γένει μεριμνά για την εφαρμογή των διατάξεων 
του παρόντος Κανονισμού και των αποφάσεων του Δι¬ 
οικητικού Συμβουλίου αυτού. 

2. Ο Αντιπρόεδρος του Δ.Σ: αναπληρώνει τον Πρόεδρο, 
σε περίπτωση απουσίας ή κωλύματος αυτού σε όλες 

τις ως άνω αρμοδιότητες αυτού και ενεργεί κατόπιν 
εντολής του. 

3. Ο Γραμματέας του Δ.Σ: 

α. Τηρεί το βιβλίο Πρωτοκόλλου του Μουσείου και συ¬ 
ντάσσει όλα τα έγγραφα και την αλληλογραφία αυτού 
για την οποία ενημερώνει τον Πρόεδρο και την οποία 
συνυπογράφει με αυτόν. 

β. Τηρεί το βιβλίο Πρακτικών των Συνεδριάσεων του 
Δ.Σ του Μουσείου, συνυπογράφει με τον Πρόεδρο τα εν 
λόγω πρακτικά τα οποία συντάσσει και φυλάσσει την 
σφραγίδα του Ιδρύματος. 

4. Ο Ταμίας του Δ.Σ: 

α. Ενεργεί όλες τις διαχειριστικές πράξεις αναφορικά 
με τις πάσης φύσεως υποχρεώσεις του Μουσείου και 
είναι υπόλογος έναντι του Δ.Σ. 

β. Τηρεί το Βιβλίο Ταμείου, καθώς και τα Διπλότυπα 
Γραμμάτια Εισπράξεως και Εντάλματα Πληρωμών του 
Μουσείου. Εισπράττει κάθε έσοδο αυτού με διπλότυπα 
Γ ραμμάτια Εισπράξεως θεωρημένα από την οικεία Ιερά 
Μητρόπολη, με την ένδειξη «Για το Εκκλησιαστικό Μου¬ 
σείο Βυζαντινής Τέχνης και Πολιτισμού «ΑΓΙΟΣ ΣΥΜΕΩΝ 
Ο ΝΕΟΣ ΘΕΟΛΟΓΟΣ», τα οποία συνυπογράφει με τον 
Πρόεδρο. Διενεργεί τις πληρωμές για κάθε δαπάνη που 
προβλέπεται στο εγκεκριμένο Προϋπολογισμό βάσει 
διπλοτύπων Ενταλμάτων Πληρωμής θεωρημένων από 
την οικεία Μητρόπολη τα οποία συνυπογράφει, όπως 
άλλωστε και όλα τα οικονομικής φύσεως έγγραφα με 
τον Πρόεδρο. 

γ. Ευθύνεται για την φύλαξη των χρημάτων του Ιδρύ¬ 
ματος, τα οποία κατατίθενται σε ιδιαίτερο λογαριασμό 
σε μια από τις Τράπεζες που λειτουργούν στην πόλη 
της Κοζάνης, στο όνομα του Νομικού Προσώπου της 
οικείας Ιεράς Μητροπόλεως με την ένδειξη «Για το Εκ¬ 
κλησιαστικό Μουσείο Βυζαντινής Τέχνης και Πολιτισμού 
«Άγιος Συμεών ο Νέος Θεολόγος»», διενεργεί δε ανα¬ 
λήψεις χρημάτων κατόπιν αποφάσεως του Δ.Σ. για την 
λήψη της οποίας είναι απαραίτητη η σύμφωνη γνώμη 
του Μητροπολίτου ως Προέδρου. 

δ. Μεριμνά για την έγκαιρη κατάρτιση και υποβολή 
στο τέλος κάθε οικονομικού έτους στο Δ.Σ για ψήφιση 
του Προϋπολογισμού, Απολογισμού και Ισολογισμού του 
Μουσείου, τηρεί το Βιβλίο Κτηματολογίου και το Βιβλίο 
Υλικού. Φροντίζει δε για την έγκριση του Προϋπολογι- 
σμού-Απολογισμού υπό του Μητροπολιτικού Συμβουλί¬ 
ου, (άρθρο 4 του Κανονισμού 58/1975). 

5. Το Δ.Σ συνέρχεται τακτικά μεν κάθε μήνα, έκτακτα 
δε όσες φορές παρίσταται ανάγκη, κατόπιν προσκλή- 
σεως του Προέδρου ή του Αναπληρούντος αυτόν ή 
κατόπιν αιτήσεως τριών εκ των υπολοίπων μελών αυτού, 
προς τον Πρόεδρον, ο οποίος και αποφασίζει σχετικά. 

6. Η κατά την πρώτη παράγραφο εκπροσώπηση του 
Μουσείου δύναται να ανατεθεί και σε οποιοδήποτε άλλο 
μέλος του Δ.Σ με απόφαση αυτού κατόπιν σχετικής 
προτάσεως του Προέδρου. 

Αρθρο 5 

Το Δ.Σ διοικεί το Μουσείο και διαχειρίζεται τις υπο¬ 
θέσεις αυτού. Ειδικώτερα: 

α. Ορίζει την χρήση και την διαμόρφωση των χώρων 
του Μουσείου. Καθορίζει τον τρόπο και τον αριθμό εκ- 
θέσεως των κειμηλίων και τις προθήκες. Μεριμνά για 
την ασφάλεια των πάσης φύσεως αντικειμένων. 


β. Παρακολουθεί την από επιστημονικής και διοικητι¬ 
κής απόψεως καλή λειτουργία αυτού. 

γ. Καθορίζει κατά την κρίση του, τις ήμερες και ώρες 
επισκέψεως του Μουσείου, τον τρόπο προσελεύσεως 
και εισόδου των ενδιαφερομένων προσώπων και Λαμ¬ 
βάνει πάντοτε τα κατάλληλα μέτρα για τη διασφάλι¬ 
ση των αντικειμένων και την καλύτερη λειτουργία του 
Μουσείου. 

δ. Το Δ.Σ δύναται, κατά την απόλυτη και ανεξέλε¬ 
γκτη κρίση του, να απαγορεύει την είσοδο κάποιου 
ατόμου στο Μουσείο και να διατάσσει την αποχώρηση 
των επισκεπτών. Δύναται να εκδίδει οδηγίες για τους 
επισκέπτες του Μουσείου και να καθιερώνει ανάλογο 
εισιτήριο. 

ε. Κάθε επισκέπτης του Μουσείου οφείλει αναντίρρη¬ 
τα πλήρη σεβασμό και συμμόρφωση προς τις οδηγίες 
και συστάσεις του Διοικητικού Συμβουλίου. 

Άρθρο 6 

Δεν επιτρέπεται γενικά η έξοδος από το Μουσείο 
οιουδήποτε κειμηλίου ή άλλου αντικειμένου. Επιτρέπεται 
κατ’ εξαίρεση τέτοια έξοδος σε άλως ειδική περίπτωση 
μετά από αιτιολογημένη και ομόφωνη απόφαση του 
Δ.Σ και για ωρισμένο σκοπό, ο οποίος θα αποβλέπει σε 
ιδιαίτερη χριστιανική και πνευματική ωφέλεια. Η έξοδος 
του κειμηλίου είναι δυνατή για προκαθορισμένο χρο¬ 
νικό διάστημα και λαμβάνονται πάντοτε τα αναγκαία 
ασφαλιστικά μέτρα και οι εγγυήσεις επιστροφής του 
αντικειμένου άθικτου και ακεραίου. 

Άρθρο 7 

1. Το προσωπικό του Μουσείου, το οποίο βρίσκεται υπό 
την εποπτεία του Δ.Σ αυτού, διακρίνεται σε εθελοντικό 
και έμμισθο. Στο εθελοντικό προσωπικό συγκαταλέ¬ 
γονται όσα άτομα προσφέρουν δωρεάν τις υπηρεσίες 
τους στο Ιδρυμα, ενώ στο έμμισθο τα άτομα που προ¬ 
σλαμβάνονται σύμφωνα με τις διατάξεις της κείμενης 
νομοθεσίας ύστερα από πρόταση του Δ.Σ. προς το Νο¬ 
μικό Πρόσωπο της οικείας Ιεράς Μητροπόλεως, εφόσον 
το εθελοντικό προσωπικό δεν επαρκεί για την κάλυψη 
των αναγκών λειτουργίας του και διορίζονται υπό του 
Μητροπολίτου. 

2. Η ιδιότητα του μέλους του Δ.Σ δεν είναι ασυμβίβα¬ 
στη με την κατοχή θέσης προσωπικού του Μουσείου. 

Αρθρο 8 

1. Το Εκκλησιαστικό Μουσείο έχει αυτοτελή διαχείριση, 
τηρεί δε, με την μέριμνα του Γραμματέα και του Ταμία 
του Δ.Σ., τα Γ ενικά Διαχειριστικά αυτού Βιβλία, θεωρη¬ 
μένα για κάθε νόμιμη χρήση από την Ιερά Μητρόπολη 
Κοζάνης ήτοι: 

α) Βιβλίο Πρωτοκόλλου εισερχομένων και εξερχόμε- 
νων εγγράφων. 

β) Βιβλίο Πρακτικών των συνεδριάσεων του Δ.Σ. 

γ) Βιβλίο Ταμείου και διπλότυπα Γραμμάτια Εισπράξε- 
ως και Εντάλματα Πληρωμής, τα οποία είναι εκτελεστέα 
εφόσον φέρουν την υπογραφή του Προέδρου και του 
Ταμία του Μουσείου. 

δ) Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία, που έχουν δια¬ 
τεθεί για χρήση και στη διάθεση του Μουσείου. 

ε) Βιβλίο Υλικού, στο οποίο καταγράφονται όλα τα 
κινητά περιουσιακά στοιχεία, που έχουν διατεθεί σε 
χρήση του Μουσείου. 

Άρθρο 9 

Πόροι του Μουσείου είναι: 

α. Οι εκάστοτε επιχορηγήσεις της Ιερός Μητροπόλεως 
Κοζάνης, καθώς και οι υπέρ αυτού εισφορές των Ιερών 
Ναών και των Ιερών Μονών της περιφερείας της Ιερός 
Μητροπόλεως. 

β. Πρόσοδοι από την αξιοποίηση των πόσης φύσεως 
περιουσιακών στοιχείων, που έχουν διατεθεί σε χρήση 
του Μουσείου. 

γ. Πρόσοδοι από την αξιοποίηση εθνικών, ευρωπαϊκών 
και διεθνών προγραμμάτων. 

δ. Πρόσοδοι από την πραγματοποίηση διαφόρων 
εκδηλώσεων αυτού Ιδρύματος, λαχειοφόρων αγορών, 
εράνων νόμιμα διενεργουμένων, κ.α. 

ε. Δωρεές, εν ζωή ή αιτία θανάτου, κληρονομιές και 
κληροδοσίες κινητών και ακινήτων φυσικών ή νομικών 
προσώπων, καταλειπόμενες υπέρ αυτού και περιερχό- 
μενες κατά πλήρη κυριότητα στο Νομικό Πρόσωπο της 
οικείας Ιερός Μητροπόλεως. 

στ. Εισφορές, σε είδος ή σε χρήμα, φίλων του Ιδρύ¬ 
ματος. 

ζ. Κρατικές επιχορηγήσεις, επιχορηγήσεις της Ευρω¬ 
παϊκής Ένωσης, επιχορηγήσεις της Νομαρχιακής και 
Τοπικής Αυτοδιοίκησης, επιχορηγήσεις Οργανισμών και 
άλλων Νομικών Προσώπων Δημοσίου ή Ιδιωτικού Δικαί¬ 
ου, επιχορηγήσεις φυσικών προσώπων και κάθε άλλη 
νόμιμη επιχορήγηση. 

η. Το προϊόν εκ δισκοφοριών, κατόπιν αποφάσεως της 
Ιεράς Μητροπόλεως. 

θ. Οι εισπράξεις από κάθε είδους δραστηριότητα του 
Μουσείου (π.χ πωλήσεις βιβλίων, καρτών, διαφανειών 
κ.λ.π) ή από εισιτήριο ή από κάθε είδους εκδήλωση που 
διοργανώνεται από αυτό. 

ι. Κάθε άλλη πρόσοδος, σύμφωνη με το Ορθόδοξο 
Χριστιανικό πνεύμα, που προέρχεται από κάθε είδους 
δραστηριότητες του Μουσείου και από κάθε νόμιμη 
πηγή και δεν κατονομάζεται ρητά στον παρόντα Κα¬ 
νονισμό. 

2. Οι ανωτέρω πόροι του Μουσείου διατίθενται κατόπιν 
αποφάσεως του Δ.Σ. αυτού, για την αγορά του απαραίτη¬ 
του εξοπλισμού του, για την πραγματοποίηση δραστηριο¬ 
τήτων και έργων, σύμφωνα με την πρόβλεψη του άρθρου 
2 του παρόντος, για τις πάσης φύσεως αναφυόμενες δα¬ 
πάνες (π.χ. δαπάνες συντηρήσεως, βελτιώσεως αιθουσών 
και των χώρων του Μουσείου, δαπάνες εκτελέσεως έργων 
εξωραϊσμού, κατασκευής επίπλων, προθηκών, κατασκευής 
έργων ακινήτων, οικοδομών, εγκαταστάσεων, τρέχουσες 
δαπάνες καθαριότητας, κλιματισμού, υδρεύσεως, φωτι¬ 
σμού, τηλεφώνου κ.λ.π), άλλες δαπάνες που προβλέπονται 
από τον εγκεκριμένο προϋπολογισμό, καθώς και δαπάνες 
μισθοδοσίας ή αποζημιώσεως προσωπικού. 


Άρθρο 10 

Το Εκκλησιαστικό Μουσείο έχει δική του σφραγίδα με 
δύο επάλληλους κύκλους, η οποία φέρει στο κέντρο την 
εικόνα του Αγίου Συμεών του Νέου Θεολόγου. Στο εξωτε¬ 
ρικό κύκλο αναγράφονται οι λέξεις «Ιερά Μητρόπολις Σερ¬ 
βίων και Κοζάνης», στο δε εσωτερικό κύκλο η επωνυμία 
του Μουσείου «Εκκλησιαστικό Μουσείο Βυζαντινής Τέχνης 
και Πολιτισμού «Ο Άγιος Συμεών ο Νέος Θεολόγος»». 

Άρθρο 11 

Το Εκκλησιαστικό Μουσείο με την ως άνω μορφή 
και οργάνωση, διαλύεται με απόφαση της Ιεράς Συ¬ 
νόδου κατόπιν αιτιολογημένης αποφάσεως του Δ.Σ. 
αυτού, για την Αήψη της οποίας είναι απαραίτητη η 
ψήφος του Μητροπολίτου, ως Προέδρου, όταν δεν 
εκπληρώνει τις εκκλησιολογικές αυτού προϋποθέσεις 
και την αποστολή του, όταν παρεκκλίνει των σκοπών 
του η καταστεί ανέφικτη η λειτουργία του. Σε κάθε 
περίπτωση διάλυσης του, η χρήση των πάσης φύσεως 
περιουσιακών στοιχείων, η οποία είχε παραχωρηθεί 
στο Μουσείο, επανέρχεται αυτοδικαίως στο Νομικό 
Πρόσωπο της οικείας Ιεράς Μητροπόλεως, στην πλήρη 
κυριότητα του οποίου άλλωστε και αυτά ανήκουν. 

Άρθρο 12 

1. Ο παρών Κανονισμός ισχύει από της δημοσιεύ- 
σεως αυτού στο επίσημο Δελτίο της Εκκλησίας της 
Ελλάδος «ΕΚΚΑΗΣΙΑ» και στην Εφημερίδα της Κυ- 
βερνήσεως. 

2. Κάθε τροποποίηση αυτού γίνεται από την Ιερά Σύ¬ 
νοδο μετά από αιτιολογημένη πρόταση του οικείου Μη¬ 
τροπολίτου και ύστερα από απόφαση του Διοικητικού 
Συμβουλίου του Μουσείου για την λήψη της οποίας είναι 
απαραίτητη η ψήφος του Μητροπολίτου. Δημοσιεύεται 
δε όπως και ο παρών Κανονισμός. 

Άρθρο 13 

Από τις διατάξεις του παρόντος Κανονισμού προ- 
καλείται δαπάνη σε βάρος του προϋπολογισμού του 
Νομικού Προσώπου της Ιεράς Μητροπόλεως Σερβίων 
και Κοζάνης, το ύψος της οποίας δεν δύναται να προσ¬ 
διοριστεί. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 13 Οκτωβρίου 2006 
Ο Πρόεδρος 

ί Ο Αθηνών ΧΡΙΣΤΟΔΟΥΛΟΣ 

Ακριβές αντίγραφον 
Ο Αρχιγραμματεύς 
Ο Κορίνθου ΔΙΟΝΥΣΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες αε 1 6ιμό, προσαυξανόμενη κατά 0,20 8υΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0ϋ: 


Τεύχος 

Περίοδος 

Ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οΡ-γοπί από εκείνα που διατίθενται σε ηλεκτρονική μορφή και μέχρι 100 σελίδες σε 5 βοιό προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (οχ: 210 - 4071010 ίπίβητοί: ΙΠ1ρ://νννννν.βΙ.9Τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐβτηοΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕ Π κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβπιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 




































